Sukladno Pozivu na dostavu projektnih prijedloga „Poboljšanje konkurentnosti i učinkovitosti

MSP-a kroz informacijske i komunikacijske tehnologije (IKT) – 2” (Referentna oznaka:

KK.03.2.1.19.) i Prilogu C. Natječajne dokumentacije „Postupci nabave za osobe koje nisu

obveznici Zakona o javnoj nabavi“, poduzeće Geoprojekt d.d. sa sjedištem u Opatiji, Nova cesta 224/2, objavljuje

**POZIV NA DOSTAVU PONUDE**

za predmet nabave:

Nabava IKT rješenja i hardvera za korištenje istih rješenja

Evidencijski broj nabave: 01/2020 Opatija, 10.04.2020.

# Sadržaj

1. [OPĆI PODACI O POSTUPKU NABAVE 4](#_bookmark0)
	1. [Podaci o Naručitelju 4](#_bookmark1)
	2. [Podaci o osobi zaduženoj za komunikaciju s Ponuditeljima 4](#_bookmark2)
	3. [Vrsta postupka nabave 4](#_bookmark3)
	4. [Dostupnost natječajne dokumentacije 4](#_bookmark4)
	5. [Objašnjenja i izmjene natječajne dokumentacije 4](#_bookmark5)
	6. [Evidencijski broj nabave 5](#_bookmark6)
	7. [Pravo sudjelovanja 5](#_bookmark7)
	8. [Sprječavanje sukoba interesa 5](#_bookmark8)
	9. [Zajednica ponuditelja 6](#_bookmark9)
	10. [Podizvođači 6](#_bookmark10)
2. [PREDMET NABAVE 7](#_bookmark11)
	1. [Procijenjena vrijednost nabave 7](#_bookmark12)
	2. [Grupe predmeta nabave 7](#_bookmark13)
	3. [Opis predmeta nabave 7](#_bookmark14)
	4. [Način određivanja cijene ponude 8](#_bookmark15)
	5. [Mjesto isporuke robe 8](#_bookmark16)
	6. [Rok isporuke i način plaćanja 8](#_bookmark17)
3. [RAZLOZI ISKLJUČENJA PONUDITELJA 9](#_bookmark18)
	1. [Obvezni razlozi isključenja Ponuditelja te dokumenti kojima Ponuditelj dokazuje da ne postoje](#_bookmark19)

[razlozi za isključenje 9](#_bookmark19)

* + 1. [Nekažnjavanje 9](#_bookmark20)
		2. [Lažni podaci 10](#_bookmark21)
		3. [Ostali razlozi isključenja Ponuditelja te dokumenti kojima Ponuditelj dokazuje da ne postoje ostali razlozi za isključenje 10](#_bookmark22)
1. [UVJETI SPOSOBNOSTI PONUDITELJA 11](#_bookmark23)
	1. [Pravna i poslovna sposobnost 12](#_bookmark24)
	2. [Financijska sposobnost 12](#_bookmark25)
2. [PODACI O PONUDI 12](#_bookmark26)
	1. [Sadržaj ponude 12](#_bookmark27)
	2. [Način izrade ponude 12](#_bookmark28)
	3. [Način dostave ponude 13](#_bookmark29)
	4. [Izmjena i/ili dopuna ponude i odustajanje od ponude 13](#_bookmark30)
	5. [Alternativne ponude 13](#_bookmark31)
	6. [Cijena ponude i valuta 13](#_bookmark32)
	7. [Kriterij za odabir ponude 14](#_bookmark33)
	8. [Jezik i pismo na kojem se sastavlja ponuda 14](#_bookmark34)
	9. [Rok valjanosti ponude 14](#_bookmark35)
	10. [Datum, vrijeme i mjesto dostave ponuda 14](#_bookmark36)
	11. [Pregled i ocjena zaprimljenih ponuda 14](#_bookmark37)
	12. [Donošenje odluke o odabiru 15](#_bookmark38)
	13. [Poništenje postupka nabave 16](#_bookmark39)
	14. [Pravo na prigovor 16](#_bookmark40)
	15. [Uvid u ponude 17](#_bookmark41)
	16. [Završetak postupka nabave 17](#_bookmark42)
	17. [Izmjene ugovora o nabavi 17](#_bookmark43)
3. [POPIS PRILOGA 17](#_bookmark44)

# OPĆI PODACI O POSTUPKU NABAVE

## Podaci o Naručitelju

Naziv Naručitelja: Geoprojekt d.d., sa sjedištem u Opatiji, (u daljnjem tekstu Naručitelj)
Sjedište Naručitelja: Nova cesta 224/2, 51410 Opatija, Republika Hrvatska

Matični broj Naručitelja (MBS): 040040263

OIB Naručitelja: 90505898082

Broj telefona Naručitelja: 051711745

Internet stranica Naručitelja: www.geoprojekt.com

 E-mail adresa Naručitelja: geoprojekt@geoprojekt.com

## Podaci o osobi zaduženoj za komunikaciju s Ponuditeljima

Komunikacija i svaka druga razmjena informacija između Naručitelja i Ponuditelja obavljat će se isključivo

U pisanom obliku putem elektroničke pošte Naručitelja i internetske stranice [www.strukturnifondovi.hr](http://www.strukturnifondovi.hr)

 Ime i prezime osobe za komunikaciju d gospodarskim subjektima: Branko Manojlović
 Adresa elektroničke pošte kontakt osobe: branko.manojlovic@geoprojekt.com

Telefon: 091 4711745

## Vrsta postupka nabave

Vrsta postupka nabave je postupak nabave s obveznom objavom sukladno Prilogu C Pravila za NOJN (pravila o provedbi postupaka nabava za neobveznike zakona o javnoj nabavi), a koji je sastavni dio natječajne dokumentacije u okviru Poziva „Poboljšanje konkurentnosti i učinkovitosti MSP-a kroz informacijske i komunikacijske tehnologije (IKT) 2” (Referentna oznaka: KK.03.2.1.19.). Navedeni natječaj i Prilog C. Pravila za NOJN dostupni su na internetskoj stranici [http://www.strukturnifondovi.hr](http://www.strukturnifondovi.hr/).

## Dostupnost natječajne dokumentacije

Poziv na dostavu ponude s prilozima, odgovori i pitanja Ponuditelja, kao i sve obavijesti o izmjenama i dopunama poziva na dostavu ponude biti će stavljene na raspolaganje Ponuditeljima na internetskoj stranici Strukturnih fondova, adresa internetske stranice [www.strukturnifondovi.hr](http://www.strukturnifondovi.hr/) (s danom objave Poziva na dostavu ponude).

## Objašnjenja i izmjene natječajne dokumentacije

Ponuditelji mogu za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz natječajnu dokumentaciju. Zahtjev sa postavljenim pitanjima Ponuditelji mogu postaviti najkasnije tijekom četvrtog (4) radnog dana prije dana u kojem istječe rok za dostavu ponuda. Dodatne informacije i pojašnjenja biti će objavljeni bez navođenja podataka o podnositelju zahtjeva na internetskim stranicama na kojima je dostupna i natječajna dokumentacija (točka 1.3.), najkasnije tijekom trećeg (3) radnog dana prije dana u kojem istječe rok za dostavu ponuda.

Komunikacija i svaka druga razmjena informacija između Naručitelja i Ponuditelja obavljati će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za javnu nabavu“ isključivo putem elektroničke pošte osobe zadužene za komunikaciju s Ponuditeljima (točka 1.2.).

U slučaju da Naručitelj za vrijeme roka za dostavu ponuda značajno izmjeni dokumentaciju za nadmetanje, izmjene će učiniti dostupnima svim Ponuditeljima na isti način i na istoj internetskoj stranici kao i temeljnu dokumentaciju za nadmetanje te Ponuditeljima od izmjene osigurati primjereni rok za dostavu ponuda. Ako su izmjene Dokumentacije za nadmetanje značajnije, Naručitelj mora produžiti rok za dostavu ponuda. Produljenje roka mora biti razmjerno važnosti izmjene, ali ne smije biti kraće od osam radnih dana.

Ako iz bilo kojeg razloga dokumentacija za nadmetanje, obavijesti o izmjenama i dopunama dokumentacije za nadmetanje te odgovori na pitanja ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponude.

## Evidencijski broj nabave

Evidencijski broj nabave je: 01/2020

## Pravo sudjelovanja

U ovom postupku nabave kao Ponuditelji mogu sudjelovati svi gospodarski subjekti, neovisno o državi u kojoj su registrirani ili imaju podružnicu.

## Sprječavanje sukoba interesa

Naručitelj ne smije nabavljati radove, robu i usluge od gospodarskih subjekata u odnosu na koje postoji

jedna od sljedećih situacija:

1. ako predstavnik Naručitelja istodobno obavlja upravljačke poslove u povezanom subjektu, ili
2. ako je predstavnik Naručitelja vlasnik poslovnog udjela, dionica odnosno drugih prava na temelju kojih

sudjeluje u upravljanju odnosno u kapitalu toga povezanog subjekta s više od 0,5%.

1. od srodnika po krvi u pravoj liniji ili pobočnoj liniji do četvrtog stupnja, srodnika po tazbini do drugog stupnja, bračnog ili izvanbračnog druga, posvojitelja i posvojenika, osnivača, vlasnika te od povezanih i partnerskih poduzeća i osoba. Prilikom utvrđivanja postojanja sukoba interesa na odgovarajući način se primjenjuju odredbe važećeg Zakona o javnoj nabavi koje uređuju to pitanje.

Naručitelj ne smije sklapati ugovore o nabavi sa sljedećim gospodarskim subjektima (u svojstvu

ponuditelja, člana zajednice ponuditelja, ili podizvoditelja odabranom ponuditelju):

* CONEFING GRUPA d.o.o., Nova Cesta 224/2, Opatija (Grad Opatija), OIB: 48329268422
* KONVEST d. o. o., Nova Cesta 224/2, Opatija (Grad Opatija), OIB: 91734903505

## Zajednica ponuditelja

Više gospodarskih subjekata može se udružiti i dostaviti zajedničku ponudu, bez obzira na pravni oblik njihova zajedničkog ustrojstva. Ponuditelj koji je u ovom postupku nabave podnio ponudu samostalno, ne smije istodobno sudjelovati u zajednici ponuditelja koja u ovom postupku dostavlja zajedničku ponudu. U zajedničkoj ponudi mora biti precizno navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja, te koji je član zajednice ponuditelja ovlašten za komunikaciju s Naručiteljem i koji je član ovlašten potpisati zajedničku ponudu.

Naručitelj neposredno plaća svakom članu zajednice Ponuditelja za onaj dio ugovora koji je on izvršio na temelju fakture koju dostavlja direktno Naručitelju, ako zajednica Ponuditelja ne odredi drugačije. Odgovornost Ponuditelja iz zajednice Ponuditelja je solidarna. Ako u ovom postupku nabave bude odabrana ponuda zajednice ponuditelja, naručitelj može nakon odabira, od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora. Navedeni akt mora biti ovjeren žigom i potpisom od svih članova zajednice ponuditelja.

## Podizvođači

U ovom postupku nabave Ponuditeljima je dopušteno angažiranje podizvođača. Podizvođač je gospodarski subjekt koji za odabranog Ponuditelja s kojim je Naručitelj sklopio ugovor, isporučuje robu i pruža usluge koji su neposredno povezani s predmetom nabave.

Ako Ponuditelj namjerava dati dio ugovora u podugovor jednom ili više podizvođača dužan je u ponudi navesti sljedeće podatke:

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvođača, i
* predmet, količinu, vrijednost podugovora i postotni dio ugovora koji se daje u podugovor.
* Navedeni podaci o podizvođačima obavezni su sastojci ugovora o nabavi.
* Ako se dio ugovora daje u podugovor, tada za robu ili usluge koje će podizvođačima isporučiti ili pružiti, Naručitelj neposredno plaća Ponuditelju.

Naručitelj nema obvezu neposrednog plaćanja podizvođaču. Obrazloženje:

*Trošak plaćanja podizvođaču može biti neprihvatljiv za financiranje iz EU fondova zbog razloga vezanih za specifične uvjete izvršenja ugovora (ugovor se planira sufinancira sredstvima EU te se na njega primjenjuje Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002). Na temelju zakonskih odredbi EU a koje reguliraju financiranje, ukoliko se usluge/roba ne bi platile izravno izvršitelju isto može utjecati na prihvatljivost rashoda nastalih tijekom provedbe ugovora financiranih u sklopu projekata financiranih fondovima EU a te rashodi koji ne mogu biti potvrđeni u skladu sa zahtjevima EU a prema Financijskoj uredbi ne mogu biti financirani iz općeg proračuna Unije. Slijedom svega navedenog Naručitelj će samo provoditi kontrolu plaćanja prema podizvođačima.*

Odabrani Ponuditelj mora svom računu odnosno situaciji priložiti račune odnosno situacije svojih

podizvođača koje je prethodno potvrdio.

Odabrani Ponuditelj može tijekom izvršenja ugovora od Naručitelja zahtijevati:

* promjenu podizvođača za onaj dio ugovora koji je prethodno dao u podugovor,
* preuzimanje izvršenja dijela ugovora koji je prethodno dao u podugovor,
* uvođenje jednog ili više novih podizvođača čiji ukupni udio ne smije prijeći 30% vrijednosti ugovora

neovisno o tome je li prethodno dao dio ugovora u podugovor ili ne.

* Uz zahtjev odabrani Ponuditelj mora Naručitelju dostaviti podatke za novog podizvođača i to:
* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog

subjekta, ako je primjenjivo) i broj računa podizvođača, i

* predmet, količinu, vrijednost podugovora i postotni dio ugovora koji se daje u podugovor.
* Naručitelj može prije odobravanja zahtjeva od odabranog Ponuditelja zatražiti važeće dokumente kojima se dokazuje da kod novog podizvođača ne postoje razlozi isključenja te da ispunjava uvjete pravne, poslovne, financijske, tehničke i stručne sposobnosti koji su određeni ovom Dokumentacijom za nadmetanje.

Sudjelovanje podizvođača ne utječe na odgovornost odabranog Ponuditelja za izvršenje ugovora.

# PREDMET NABAVE

## Procijenjena vrijednost nabave

Ukupna procijenjena vrijednost nabave iznosi 955.548,60 kn bez PDV a.

## Grupe predmeta nabave

Predmet nabave podijeljen je u osam grupa:

* + 1. Računala, monitori, prijenosna računala, pisači, softver te dodatna oprema
		2. Profesionalni uredski multifunkcionalni printer s pripadajućom opremom
		3. Softver za siguran pristup podacima na serveru i internetu
		4. Licenca
		5. Softverski paket za geotehniku
		6. Skener s modulom za obradu i analizu podataka
		7. Trajna licenca za softver KORA C (ili jednakovrijedan) i ažuriranje na novu verziju za licencu za
		 softver KORA A (ili jednakovrijedan)
		8. Softver za evidenciju rada, dodatne licence i nadogradnja softvera i arhitekture sustava

Ponuditelj može poslati ponudu za svaku pojedinu grupu nabave.

## Opis predmeta nabave

Predmet nabave su IKT rješenja i hardveri za korištenje istih rješenja.

Tehničke specifikacije predmeta i količine se nalaze u Prilogu 2. Tehničke karakteristike koji je sastavni dio ove dokumentacije. U ponudi mogu biti ponuđene pojedinačne ili više stavki na način kako je to definirano u troškovniku (Prilog 3). Ponuditelju koji preda ili sudjeluje u više ponuda, kao samostalni ponuditelj ili član zajednice ponuditelja bit će odbijene sve njegove ponude, kao i ponude u kojima je član zajednice ponuditelja. Količina predmeta nabave je definirana u Troškovniku kao i u Tehničkim specifikacijama (Prilog 3. i Prilog 2. Dokumentacije za nadmetanje).

## Način određivanja cijene ponude

Cijena ponude piše se brojkama u apsolutnom iznosu, a izračunava se u skladu s Troškovnikom i Tehničkim karakteristikama (Prilog 2. i Prilog 3.). Ponuda mora biti izražena u nacionalnoj valuti zemlje Ponuditelja. Ponuditelji iz tuzemstva trebaju prikazati cijenu svoje ponude i bez PDV-a i s PDV-om. Ako je riječ o Ponuditelju iz inozemstva, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja prazno. Iznos ponude iz inozemstva koja je izražena u valuti drugačijoj o kune preračunava se u kune (HRK) prema srednjem tečaju Hrvatske narodne banke (HNB) računajući na dan otvaranja ponuda.

Jedinična cijena stavki bez PDV-a mora biti iskazana s eventualnim popustima i mora uključivati sve zavisne troškove koji se odnose na predmetne usluge.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude

bez PDV a.

Ako Ponuditelj ne ispuni troškovnik u skladu sa zahtjevima iz ove dokumentacije za nadmetanje ili promijeni tekst i izvorni sadržaj u obrascu troškovnika, smatrat će se da je takav troškovnik nepotpun i nevažeći te će ponuda biti odbijena. U slučaju nuđenja jednakovrijednog proizvoda, ponuditelj je dužan dokazati jednakovrijednost tehničkih karakteristika tog proizvoda bilo kojim prikladnim sredstvom proizvoda koji se prilaže uz ponudu.

U cijenu ponude bez poreza na dodanu vrijednost moraju biti uračunati svi troškovi Izvršitelja (dopremanje i instalaciju montažu predmeta nabave i edukaciju zaposlenika Naručitelja za sigurno i stručno rukovanje predmetom nabave i sl.) i popusti.

## Mjesto isporuke robe

Predmet nabave će se isporučiti i instalirati u prostorijama Naručitelja, na adresi: Nova cesta 224/2, 51410 Opatija, Republika Hrvatska.

## Rok isporuke i način plaćanja

Rok za isporuku predmeta nabave opreme/usluge te omogućavanje njene potpune funkcionalnosti od trenutka potpisivanja ugovora s Naručiteljem propisan je za svaku pojedinu grupu i iznosi:

* + 1. Računala, monitori, prijenosna računala, pisači, softver te dodatna oprema; 2 mjeseca,

 odnosno 60 dana

* + 1. Profesionalni uredski multifunkcionalni printer s pripadajućom opremom; 1 mjesec, odnosno 30 dana
		2. Softver za siguran pristup podacima na serveru i internetu; 1 mjesec, odnosno 30 dana
		3. Licenca; 1 mjesec, odnosno 30 dana
		4. Softverski paket za geotehniku; 1 mjesec, odnosno 30 dana
		5. Skener s modulom za obradu i analizu podataka; 1 mjesec, odnosno 30 dana
		6. Trajna licenca za softver KORA C (ili jednakovrijedan) i ažuriranje na novu verziju za licencu za softver KORA A (ili jednakovrijedan); 1 mjesec, odnosno 30 dana
		7. Softver za evidenciju rada, dodatne licence i nadogradnja softvera i arhitekture sustava; 1 mjesec, odnosno 30 dana

Naručitelj će svoje nastale obveze platiti u sljedećem modalitetu:

* + Grupa 1: 33% ugovorenog iznosa u roku dva dana od dana potpisa ugovora, a ostatak iznosa najkasnije 15 radnih dana od isporuke predmeta nabave opreme/usluge te omogućavanja njene potpune funkcionalnosti.
	+ Grupa 2: 100% ugovorenog iznosa u roku dva dana od isporuke predmeta nabave opreme/usluge te omogućavanja njene potpune funkcionalnosti.
	+ Grupa 3: 100% ugovorenog iznosa u roku dva dana od isporuke predmeta nabave opreme/usluge te omogućavanja njene potpune funkcionalnosti.
	+ Grupa 4: 10% ugovorenog iznosa u roku dva dana od dana potpisa ugovora, a ostatak iznosa najkasnije 30 radnih dana od isporuke predmeta nabave opreme/usluge te omogućavanja njene potpune funkcionalnosti.
	+ Grupa 5: 10% ugovorenog iznosa u roku dva dana od dana potpisa ugovora, a ostatak iznosa najkasnije 30 radnih dana od isporuke predmeta nabave opreme/usluge te omogućavanja njene potpune funkcionalnosti.
	+ Grupa 6: 100% ugovorenog iznosa u roku dva dana od isporuke predmeta nabave opreme/usluge te omogućavanja njene potpune funkcionalnosti.
	+ Grupa 7: 100% ugovorenog iznosa u roku dva dana od isporuke predmeta nabave opreme/usluge te omogućavanja njene potpune funkcionalnosti.
	+ Grupa 8: 100% ugovorenog iznosa u roku dva dana od isporuke predmeta nabave opreme/usluge te omogućavanja njene potpune funkcionalnosti.

# RAZLOZI ISKLJUČENJA PONUDITELJA

Ponuditelj, odnosno zajednica ponuditelja, dužni su u svojoj ponudi priložiti dokumente zahtijevane ovom dokumentacijom za nadmetanje, a kojima se dokazuje da ne postoje razlozi za isključenje.

Ponuditelj, odnosno zajednica ponuditelja dužan je dostaviti dokumente u izvorniku. Svi dokumenti kojima se dokazuje da ne postoje razlozi isključenja, dostavljaju se na hrvatskom jeziku i latiničnom pismu. Za dokumente izdane na stranom jeziku, potrebno je priložiti prijevod tih dokumenata na hrvatski jezik.

U slučaju zajednice ponuditelja ili u slučaju podizvođača, okolnosti vezane uz razloge isključenja utvrđuju se za sve članove zajednice ponuditelja ili podizvođače pojedinačno. Ukoliko gospodarski subjekt namjerava dio ugovora o nabavi dati u podugovor jednom ili više podizvođača, dokumenti kojima se dokazuje da ne postoje razlozi za isključenje iz postupka, moraju se dostaviti za svakog člana zajednice ponuditelja, odnosno za svakog podizvođača.

## Obvezni razlozi isključenja Ponuditelja te dokumenti kojima Ponuditelj dokazuje da ne postoje

**razlozi za isključenje**

* + 1. **Nekažnjavanje**

Naručitelj će isključiti Ponuditelja iz postupka nabave, ako je Ponuditelj i/ili osoba ovlaštena po zakonu za zastupanje Ponuditelja pravomoćno osuđena za bilo koje od slijedećih kaznenih djela odnosno za odgovarajuća kaznena djela prema propisima države sjedišta Ponuditelja ili države čiji je državljanin osoba ovlaštena po zakonu za zastupanje Ponuditelja:

* prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku nabave (članak 254.), utaja poreza ili carine (članak 256.), subvencijska

prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona(NN 125/11, 144/12, 56/15, 61/15);

* prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (Narodne novine broj 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* kaznenih djela koja uključuju dječji rad ili drugi oblik trgovanja ljudima, terorizam i financiranje

terorizma;

* Za potrebe utvrđivanja da ne postoje okolnosti iz ove točke Ponuditelj je dužan u ponudi dostaviti Izjavu o nekažnjavanju koju daje osoba po zakonu ovlaštena za zastupanje Ponuditelja, ovjerenu potpisom i pečatom. Izjava ne smije biti starija od tri (3) mjeseca od dana početka postupka nabave (Prilog 4).

## Lažni podaci

Naručitelj će isključiti iz postupka nabave Ponuditelja ako utvrdi da se Ponuditelj lažno predstavljao i/ili pružao neistinite informacije o dokumentima traženim ovom dokumentacijom za nadmetanje. Za potrebe dokazivanja ovih okolnosti Ponuditelj je dužan dostaviti potpisanu i pečatom ovjerenu Izjavu ponuditelja. (Prilog 5 Dokumentacije za nadmetanje)

U slučaju sumnje u istinitost podataka navedenih u dokumentima koje su ponuditelji dužni dostaviti kao dokaz da ne postoje razlozi isključenja, Naručitelj može radi provjere istinitosti podataka, zatražiti od ponuditelja dostavu izvornika ili ovjerenih preslika spornih dokumenata ili se obratiti izdavatelju, odnosno nadležnom tijelu za izdavanje spornog dokumenta, radi utvrđivanja istinitosti podataka.

## Ostali razlozi isključenja Ponuditelja te dokumenti kojima Ponuditelj dokazuje da ne postoje ostali razlozi za isključenje

Naručitelj će isključiti Ponuditelja iz postupka nabave:

* ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema propisima države sjedišta gospodarskog subjekta,
* ako je nad njime pokrenut prethodni postupak radi utvrđivanja uvjeta za otvaranje stečajnog postupka ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima ili se nalazi u sličnom postupku prema propisima države sjedišta gospodarskog subjekta

Za potrebe dokazivanja ovih okolnosti Ponuditelj je dužan dostaviti (samo na zahtjev Naručitelja):

* + izvod iz sudskog, obrtnog ili drugog odgovarajućeg registra države sjedišta gospodarskog subjekta koji ne smije biti stariji od tri dana računajući od dana primitka zahtjeva Naručitelja,
	+ važeći jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta, ako se ne izdaje izvod naveden pod stavkom a), ili ne sadrži sve podatke potrebne za utvrđivanje tih okolnosti ili,
	+ izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od tri dana računajući od dana primitka zahtjeva Naručitelja, ako se u državi sjedišta gospodarskog subjekta ne izdaje izvod sudskog registra ili oni ne sadrže sve podatke potrebne za utvrđivanje tih okolnosti.
* ako je gospodarski subjekt u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način.

Težak profesionalni propust je postupanje ponuditelja u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini tog gospodarskog subjekta neprikladnom i nepouzdanom stranom ugovora kojeg Naručitelj namjerava sklopiti. Težak profesionalni propust kod izvršenja ugovora je takvo postupanje gospodarskog subjekta koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje Naručitelj na temelju objektivne procjene okolnosti svakog pojedinog slučaja.

Za potrebe dokazivanja gore navedenih okolnosti ponuditelj je dužan dostaviti ispunjenu, potpisanu i

pečatom ovjerenu Izjavu ponuditelja (Prilog 5 Dokumentacije za nadmetanje).

* ako postoji sukob interesa između Ponuditelja (uključujući i članove zajednice ponuditelja i

podizvođače) i imenovanih članova Odbora za nabavu koji se ne može učinkovito ukloniti.

# UVJETI SPOSOBNOSTI PONUDITELJA

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovom dokumentacijom za nadmetanje, a kojima dokazuje svoju pravnu i poslovnu sposobnost i financijsku sposobnost.

Svi dokazi i dokumenti koji se prilažu ponudi, a određeni su u točki 4. ove Dokumentacije za nadmetanje

dostavljaju se u izvorniku.

Svi dokumenti kojima se dokazuje da ne postoje razlozi isključenja, dostavljaju se na hrvatskom jeziku i latiničnom pismu. Za dokumente izdane na stranom jeziku, potrebno je priložiti prijevod tih dokumenata na hrvatski jezik.

## Pravna i poslovna sposobnost

Ponuditelj mora biti upisan u sudski, obrtni, strukovni ili drugi odgovarajući registar države sjedišta Ponuditelja. Upis u registar nije potrebno dokazivati slanjem dokumentacije uz ponudu, ali Naručitelj ima pravo provjeriti podatke Ponuditelja te po potrebi tražiti dokaz poslovne i pravne sposobnosti dostavljanjem dokaza uz ponudu. Ako Ponuditelj angažira podizvođače, svi podizvođači mogu biti traženi pojedinačno dokazati pravnu i poslovnu sposobnost dostavljanjem dokaza uz ponudu. Dokaz o pravnoj i poslovnoj sposobnosti ne smije biti stariji od tri (3) mjeseca računajući od dana početka postupka javne nabave.

## Financijska sposobnost

Radi dokazivanja financijske sposobnosti Naručitelj od Ponuditelja može po potpisivanju ugovora tražiti ispunjenu, potpisanu i pečatom ovjerenu Izjavu ponuditelja da će imati na raspolaganju resurse nužne za pravovremeno izvršenje ugovora (Prilog 5.).

Ponuditelj se može po potrebi osloniti na sposobnost drugih subjekata, bez obzira na pravnu prirodu njihova međusobnog odnosa te u tom slučaju Ponuditelj mora dokazati Naručitelju da će imati na raspolaganju resurse nužne za izvršenje ugovora, primjerice prihvaćanjem obveze drugih subjekata da će te resurse staviti na raspolaganje Ponuditelju. Pod tim uvjetima, zajednica Ponuditelja se može osloniti na sposobnost članova zajednice Ponuditelja ili drugih subjekata.

# PODACI O PONUDI

## Sadržaj ponude

Ponuda mora sadržavati:

1. Popunjeni i potpisom i pečatom ovjereni Ponudbeni list (za Ponuditelja ili zajednicu Ponuditelja)

(Prilog 1.)

1. Popunjeni, potpisom i pečatom ovjereni dokument Tehničke specifikacije (Prilog 2.)
2. Popunjen, potpisom i pečatom ovjeren Troškovnik u izvornom obliku (Prilog 3.)
3. Izjavu Ponuditelja o nekažnjavanju koju daje osoba po zakonu ovlaštena za zastupanje Ponuditelja, ovjerenu potpisom i pečatom (Prilog 4.)
4. Izjavu Ponuditelja o lažnom predstavljanju i/ili pružanju neistinitih informacija o dokumentima traženim ovom dokumentacijom za nadmetanje (Prilog 5.)
5. Popis ugovora o isporučenim uslugama (Grupa 1.) ako je primjenjivo (Prilog 6.)
6. Izjava o raspolaganju i dostupnosti servisa (Grupa 1.) ako je primjenjivo (Prilog 7.)
7. Izjava o raspolaganju ljudskim resursima (Grupa 1.) ako je primjenjivo (Prilog 8.)
8. Dijelovi kataloga proizvođača/tehničke specifikacije/ostala dokumentacija kojom se dokazuje

jednakovrijednost ili kvaliteta ponuđenih IKT rješenja i hardvera (ako je primjenjivo).

## Način izrade ponude

Pri izradi ponude Ponuditelj se mora pridržavati zahtjeva i uvjeta iz Dokumentacije za nadmetanje. Ponuda se izrađuje u pisanom obliku elektronički ili neizbrisivom tintom. Ispravci u ponudi moraju biti izrađeni na način da su vidljivi i moraju uz navod datuma ispravka biti potvrđeni potpisom Ponuditelja.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu, s time da katalog proizvoda može biti i na engleskom jeziku. Ako se radi o zajednici Ponuditelja, podaci (naziv i sjedište Ponuditelja, adresa, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa, navod o tome je li ponuditelj u sustavu PDV a, adresa za dostavu pošte, adresa e-pošte, kontakt osoba Ponuditelja, broj telefona, broj faksa) u Ponudbenom listu navode se za svakog člana zajednice ponuditelja. U zajedničkoj ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja. Isto se primjenjuje na ponudu koja uključuje ugovaranje podizvođača. Troškove izrade i dostave ponude snosi Ponuditelj.

## Način dostave ponude

Ponuda se dostavlja elektronički na službenu adresu Naručitelja: geoprojekt@geoprojekt.com.

Svaka dostavljena ponuda, izmjena ili dopuna ponude upisuje se u Zapisnik o zaprimanju ponuda, prema redoslijedu zaprimanja ponuda. Ponuda koja je dostavljena nakon isteka roka za dostavu ponuda ne upisuje se u Zapisnik o zaprimanju ponuda, već se obilježava i evidentira kao zakašnjela.

Dokumentacija za nadmetanje dostupna je na Internetskoj stranici [www.strukturnifondovi.hr](http://www.strukturnifondovi.hr/), pod- stranica za nabavu.

## Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude, a dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. Nakon proteka roka za dostavu, ponuda se ne smije mijenjati.

## Alternativne ponude

Alternativne ponude koje ne zadovoljavaju tehničke specifikacije predmeta nabave nisu dozvoljene.

## Cijena ponude i valuta

Cijena ponude iskazuje se za pojedinu grupu nabave za koji ponuditelj daje ponudu. Cijena ponude upisuje se brojkama sukladno Ponudbenom listu. Ponuditelj je dužan u ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz troškovnika, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale. Jedinična cijena stavke bez poreza na dodanu vrijednost (PDV) mora biti iskazana sa svim popustima i troškovima. Valuta u kojoj se daje ponuda je hrvatska kuna (HRK) ili druga valuta u kojem slučaju se radi utvrđivanja usporedbi ponuda iznosi preračunavaju u kune (HRK) prema srednjem tečaju Hrvatske narodne banke (HNB) računajući na dan otvaranja ponuda. Ako je riječ o Ponuditelju iz inozemstva, isti cijenu svoje ponude treba prikazati samo bez PDV a, pri čemu na mjesto predviđeno za upis cijene ponude s PDV om upisuje isti iznos kao što je upisan na mjestu predviđenom za upis cijene ponude bez PDV a, a mjesto predviđeno za upis iznosa PDV a ostavlja prazno.

Za grupu nabave za koju Ponuditelj ne daje ponudu ostavlja se prazno polje.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenja Ugovora, Naručitelj može odbiti takvu ponudu. Prije odbijanja ponude zbog

neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje Ugovora o nabavi.

## Kriterij za odabir ponude

Kriterij odabira ponude za Grupu 1 je ekonomski najpovoljnija ponuda.

Za odabir ekonomski najpovoljnije ponude za Grupu 1 određuju se sljedeći kriteriji:

1. Broj servisera………………………….……………..…………………………………………………. 15 bodova

2. Udaljenost servisnog centra od sjedišta naručitelja..…………………………………. 15 bodova

3. Cijena............................................................................................................. 70 bodova

U nastavku su objašnjenja za svaki navedeni kriterij:

|  |
| --- |
| 1. BROJ SERVISERA ZA **GRUPU 1** – opis grupe vidljiv u prilogu 2. Tehničke specifikacije
 |
| Naručitelj ističe kao važan kriterij broj servisera za postavljanje, instalaciju i servisiranje računala (stolnih i prijenosnih) kao i popratne opreme unutar Grupe 1. |
| **Broj servisera** | **Broj bodova 15** |
| 1-2 | 5 |
| 3-4 | 10 |
| 5 | 15 |
| **Ukupan broj bodova za 1. kriterij – broj servisera** |  |

|  |
| --- |
| 1. UDALJENOST SERVISNOG CENTRA OD SJEDIŠTA NARUČITELJAZA **GRUPU 1** – opis grupe vidljiv u prilogu 2. Tehničke specifikacije
 |
| Naručitelj ističe kao važan kriterij udaljenost (u kilometrima) ovlaštenog servisa za servisiranje predmetne opreme od sjedišta Naručitelja, a sve u svrhu detekcije i otklona kvara računalne opreme u najkraćem vremenskom periodu bez zaustavljanja poslovnog procesa. |
| **Udaljenost od sjedišta Naručitelja** | **Broj bodova 15** |
| do 30 km | 15 |
| 30-50 km | 10 |
| od 50 km  | 5 |
| **Ukupan broj bodova za 2. kriterij – udaljenost servisnog centra od sjedišta naručitelja** |  |

|  |
| --- |
| 1. CIJENA (P) ZA **GRUPU 1** – opis grupe vidljiv u prilogu 2. Tehničke specifikacije
 |
| Bodovanje se računa prema relativnom modelu za ocjene ponuda s formulom:**P=Pl/Pt\*70**P=broj bodova koji je dobila ocjenjivana ponudaPl=najniža cijena ponuđena u postupku javne nabavePt=cijena ponude koja je predmet ocjene70=maksimalni broj bodova |
| **Ukupan broj bodova za cijenu (P)** | 70 |
| **UKUPAN BROJ BODOVA (1.+2.+3.)** |  |

Kriterij odabira ponude za ostale Grupe (2-8) je najniža cijena dostavljenih ponuda.

U nastavku je navedeno objašnjenje navedenog kriterija:

|  |
| --- |
| 1. CIJENA (P) ZA **GRUPE 2-8 -**  opis grupa vidljiv u prilogu 2. Tehničke specifikacije
 |
| Bodovanje se računa prema relativnom modelu za ocjene ponuda s formulom:**P=Pl/Pt\*100**P=broj bodova koji je dobila ocjenjivana ponudaPl=najniža cijena ponuđena u postupku javne nabavePt=cijena ponude koja je predmet ocjene100=maksimalni broj bodova |
| **Ukupan broj bodova za cijenu (P)** | 100 |

Najveći mogući broj bodova iznosi 100. Odabrat će se ponuditelj s najvećim brojem bodova za svaki navedeni kriterij.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu ponudu, koja je pristigla ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

## Jezik i pismo na kojem se sastavlja ponuda

Ponuda se izrađuje na hrvatskom jeziku i latiničnom pismu. Ako je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik. Katalog proizvoda može biti i na engleskom jeziku.

## Rok valjanosti ponude

Rok valjanosti ponude je najmanje 30 radnih dana od dana određenog kao krajnji rok za dostavu ponude. Na zahtjev Naručitelja, Ponuditelj će produžiti rok valjanosti svoje ponude.

## Datum, vrijeme i mjesto dostave ponuda

Ponuda se dostavlja elektronskim putem, odnosno slanjem e-maila sa svom potrebnom dokumentacijom u prilogu na adresu e-pošte: geoprojekt@geoprojekt.com s naslovom e-maila **„PONUDA za nabavu 01/2020“.**

Ponude moraju biti dostavljene, najkasnije do 24.04.2020. godine u 14:00 sati, odnosno u roku od 9 (devet) radnih dana od trenutka objave.

Ponude koje nisu pristigle u propisanom roku neće se razmatrati.

## Pregled i ocjena zaprimljenih ponuda

Pregled i ocjena ponuda obavit će se 27.04.2020. godine u 11:00 sati na adresi sjedišta Naručitelja. Ocjena zaprimljenih ponuda nije javna, a na njemu smiju biti nazočni samo ovlašteni predstavnici Ponuditelja i Naručitelja. Ovlašteni predstavnici Ponuditelja moraju najaviti svoje sudjelovanje Naručitelju dva radna dana unaprijed putem službenog kanala komunikacije.

O pregledu i ocjeni ponuda sastavit će se Zapisnik o pregledu i ocjeni ponuda koji će se odmah uručiti svim ovlaštenim predstavnicima Ponuditelja nazočnima na javnom otvaranju na uvid, a ostalim će Ponuditeljima u postupku biti dostavljen Zapisnik putem e-maila.

Ovlašteni predstavnici Ponuditelja prisutni na vrednovanju ponuda mogu dati primjedbe na postupak, a Naručitelj će o tome sastaviti bilješku u Zapisnik o pregledu i ocjeni ponuda.

Postupak pregleda i ocjene ponuda obavit će Odbor za nabavu imenovan od strane Naručitelja. Prilikom pregleda i ocjene ponuda Odbor za nabavu provodi sljedeće aktivnosti:

* provjeru sukladnosti ponude s formalnim zahtjevima,
* procjenu postojanja obveznih razloga isključenja i ispunjenja uvjeta kvalifikacije,
* procjenu tehničke sukladnosti ponude,
* ocjenu ponuda na temelju kriterija za odabir.

Ako podaci ili dokumentacija koju trebao podnijeti Ponuditelj jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene ponuda zahtijevati od tih Ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 radnih dana. Takvi zahtjevi i postupanje Naručitelja moraju biti u skladu s načelima jednakog tretmana i transparentnosti. Pojašnjenjem ili upotpunjavanjem se neće tražiti niti prihvatiti izmjene ponuda.

Nakon pregleda i ocjene ponuda valjane ponude će se rangirati prema kriteriju za odabir ponude. Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije sukladno Upisniku o zaprimanju ponuda.

Naručitelj će na osnovi rezultata pregleda i ocjene ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u dokumentaciji za nadmetanje,
* ponudu ponuditelja koji nije dokazao uvjete kvalifikacije u skladu s dokumentacijom za nadmetanje,
* ponudu koja nije cjelovita,
* ponudu koja sadrži pogreške, nedostatke ili nejasnoće, ako te pogreške, nedostaci ili nejasnoće nisu

uklonjive,

* ponudu koja je suprotna odredbama dokumentacije za nadmetanje,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća,
* ponudu koja ne ispunjava obvezne tehničke zahtjeve određene u dokumentaciji za nadmetanje,
* ponude Ponuditelja koji je dostavio dvije ili više ponuda u kojima je ponuditelj i/ili član zajednice

ponuditelja,

* ponudu koja sadrži štetne odredbe,
* ponudu s neuobičajeno niskom cijenom ako Ponuditelj unutar postavljenog roka nije dao zatraženo objašnjenje neuobičajeno niske cijene ili njegovo objašnjenje nije prihvatljivo.

Na kraju postupka pregleda i ocjene ponuda Odbor za nabavu će sastaviti Zapisnik o pregledu i ocjeni

ponuda.

## Donošenje odluke o odabiru

Odluku o odabiru donosi Odbor za nabavu imenovan od strane Naručitelja, u roku od najviše 8 radnih dana od dana isteka roka za dostavu ponuda. O eventualnom produženju roka za donošenje Odluke o odabiru Naručitelj će obavijestiti sve ponuditelje na način koji omogućuje dokaz o primitku (ispis izvješća o pročitanoj elektronskoj pošti i sl.). Odluka o odabiru biti će javno objavljena na internetskoj stranici strukturnih fondova, te će istovremeno biti poslana svim Ponuditeljima koji su sudjelovali u postupku nabave i dostavili ponude i to na način koji omogućuje dokaz o primitku (ispis izvješća o pročitanoj elektronskoj pošti i sl.).

Istodobno s Odlukom o odabiru Naručitelj dostavlja zasebno svakom pojedinom:

* neuspješnom Ponuditelju: Obavijest o razlozima za njegovo isključenje ili odbijanje njegove ponude;
* Ponuditelju koji je dostavio prihvatljivu ponudu ali koja nije prihvaćena: Obavijest o svojstvima i

relativnim prednostima odabrane ponude u odnosu na njegovu ponudu.

Odluka o odabiru postaje izvršna nakon proteka roka za podnošenje predstavke određenog u točki 5.14. Dokumentacije za nadmetanje.

## Poništenje postupka nabave

Naručitelj zadržava pravo poništenja postupka nabave o čemu će informirati gospodarske subjekte - Ponuditelje objavom Odluke o poništenju postupka nabave na internetskim stranicama gdje je objavljena dokumentacija za nadmetanje. Naručitelj će poništiti postupak nabave za pojedinu grupu predmeta nabave ako:

* nije pristigla niti jedna ponuda;
* nije zaprimio niti jednu valjanu ponudu.

Naručitelj može poništiti postupak nabave ako:

* je cijena najpovoljnije ponude veća za 20% od osiguranih sredstava za nabavu pojedine grupe, odnosno procijenjene vrijednosti nabave;
* se tijekom postupka utvrdi da je Dokumentacija za nadmetanje manjkava te kao takva ne omogućava učinkovito sklapanje ugovora (primjerice u Dokumentaciji za nadmetanje su navedeni pogrešni podaci).

Ako se postupak nabave poništi prije otvaranja ponuda, svi Ponuditelji će biti elektroničkim putem obaviješteni o tome. Ako se postupak nabave poništi nakon otvaranja ponuda, osim objave Odluke o poništenju postupka nabave na internetskoj stranici na kojoj je dostupna i dokumentacija za nadmetanje, svim Ponuditeljima koji su podnijeli ponude biti će poslana Odluka o poništenju postupka nabave na način koji omogućuje dokaz o primitku (ispis izvješća o pročitanoj elektronskoj pošti i slično).

Niti u kojem slučaju, Naručitelj se neće smatrati odgovornim za bilo kakvu štetu, uključujući gubitak ili izgubljenu dobit, koja je na bilo koji način povezana sa otkazivanjem nabave čak ni u slučaju da je Naručitelj bio obaviješten o mogućnosti nastanka štete.

## Pravo na prigovor

Svaki Ponuditelj može podnijeti prigovoru ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama Priloga 4. Postupci nabave za osobe koje nisu obveznici zakona o javnoj nabavi zbog kojeg je:

* neopravdano isključen iz postupka nabave,
* njegova ponuda neopravdano odbijena, ili
* ocjena ponude protivna uvjetima i kriterijima dokumentacije za nadmetanje i odredbama navedenog Priloga 4.

Prigovor se podnosi Posredničkom tijelu razine 2 (Hrvatska agencija za malo gospodarstvo, inovacije i investicije, Prilaz Gjure Deželića 7, 10000 Zagreb, Hrvatska), a preslika predstavke se dostavlja Naručitelju na istu elektroničku adresu pošte na koju je dostavljena i osnovna ponuda, i to u roku 5 radnih dana od dana primitka Odluke o odabiru ili Odluke o poništenju. Podnositelj mora u predstavci obrazložiti svoje navode.

Podnošenje prigovora ne zaustavlja sklapanje Ugovora o nabavi, ali ako Naručitelj smatra da je prigovor osnovan i u slučaju da ugovor još nije sklopljen, može ispraviti nepravilnosti i donijeti novu Odluku, a o čemu izvješćuje Posredničko tijelo razine 2.

## Uvid u ponude

U roku 4 radna dana od dana objave odluke o odabiru, Naručitelj će na zahtjev Ponuditelja omogućiti uvid u bilo koju ponudu, osim u one podatke koje su ponuditelji označili tajnima. Podaci iz ponude ne smiju se kopirati, umnažati, reproducirati, fotografirati ili snimati, već samo ručno bilježiti.

## Završetak postupka nabave

Postupak nabave završava danom obostranog potpisa Ugovora o nabavi ili danom objavljivanja Odluke o poništenju prethodne odluke o odabiru (ukoliko je predstavka Ponuditelja osnovana), ili danom objavljivanja Odluke o poništenju postupka nabave.

## Izmjene ugovora o nabavi

Ugovorne strane izvršavaju ugovor o nabavi u skladu s uvjetima određenima u dokumentaciji za nadmetanje i odabranom ponudom. Naručitelj je obvezan kontrolirati je li izvršenje ugovora o nabavi u skladu s uvjetima određenima u dokumentaciji za nadmetanje i odabranom ponudom. Ako dođe do promjena okolnosti u izvršavanju ugovornih obveza od strane Naručitelja ili Ponuditelja potrebno je minimalno 10 (deset) radnih dana prije kraja roka za izvršenje obavijestiti ugovornu stranu o nastalim promjenama. Naručitelj će o tome obavijestiti Posredničko tijelo razine 2 koje će procijeniti radi li se o manjim ili većim izmjenama ugovora. Ako se radi o manjim izmjenama Ugovora iste ne zahtijevaju sklapanje Dodatka ugovoru dok se u slučaju većih izmjena sastavlja Dodatak Ugovoru koji moraju potpisati sve ugovorne strane.

# POPIS PRILOGA

Prilog 1 – Ponudbeni list

Prilog 2 – Tehničke specifikacije

Prilog 3 – Troškovnik

Prilog 4 – Izjava o nekažnjavanju Prilog 5 – Izjava ponuditelja

Prilog 6 – Popis ugovora o isporučenim uslugama (Grupa 1.)

Prilog 7 – Izjava o raspolaganju i dostupnosti servisa (Grupa 1.)

Prilog 8 – izjava o raspolaganju ljudskim resursima (Grupa 1.)